Možnosť otehotnenia pri pretrhnutí prezervatívu po menštruácii.
Dobry den, 

Chcela by som sa opytat. Mali sme s partnerom chraneny pohlavny styk ale doslo k pretrhnutiu prezervativu a on sa do mna spravil. Mam prvy den od skoncenia menstruacie. Je mozne ze by som otehotnela?
Dobrý deň,
ďakujeme za Vašu otázku.
Žena môže otehotnieť v ktorejkoľvek fáze menštruačného cyklu. Na otehotnenie však treba uvoľnenie zrelého vajíčka z folikulu - ovuláciu. To sa najčastejšie deje približne medzi 12-16 dňom menštruačného cyklu. Samozrejme je to veľmi individuálne a ovulácia môže byť posunutá. Vajíčko je schopné oplodnenia 12 hodín po ovulácii, toto obdobie je predĺžené o životnosť spermií v ženskom tele. Niektoré literatúry uvádzajú, že spermia môže prežiť až 7 dní. To vysvetľuje možnosť otehotnenia aj po pohlavnom styku, ktorý sa uskutočnil v čase menštruácie.
Žiaľ, v našej kompetencii nie je jednoznačne potvrdiť ani vylúčiť prípadné tehotenstvo. Odporúčam Vám, urobiť si tehotenský test, alebo navštíviť gynekológa.
Prajem všetko dobré.
S pozdravom
Mgr. Emma Halás Haluščíková